钦定古今图书集成/明伦汇编/氏族典/第059卷 > 徐述
## 钦定古今图书集成/明伦汇编/氏族典/第059卷 > 徐述

按《万姓统谱》：“述字信古，建德人。永乐中，由稽勋主事
守汉阳，首新学校，劝课农桑，政教大行。时值朝廷采
大木，设法完解，民若弗与其役者。岁歉，民艰于租，输
关市得钞数十万，代民输足，民以不困。时有虎伤人，
为文祷神，虎卒就捕，其害遂息，人咸以神明，太守誉
之。公明有守，吏民怀服。”